योगिनी ने कृपा करके मुझे कामरूप में शिक्षा दी और उनकी ही प्रेरणा से इस शंखाग्राम में देवी भुवनमोहिनी की शरण में उपस्थित हूँ । प्रयोजन पूर्ण होते ही अविलंब अपने अंचल में लौटना है मुझे । मुझ पर और मेरे अंचल पर बड़ी भारी विपदा आन पड़ी है , जिसका निवारण किये बिना मुझे शांति नहीं प्राप्त होने वाली है । इसीलिए , उठो कापालिक ... ! मैं तुम्हारी श्रद्धा - भक्ति के अनुकूल नहीं ... मुझ पर प्रसन्न हो तो मुझे अपना स्नेह प्रदान करो ! " ' नहीं स्वामी ... ! मुझे अपने उपदेश से अनुगृहीत करें ! मेरी समस्त शक्तियाँ आज क्यों इस प्रकार निष्फल हो गयीं ? यह अकारण नहीं हो सकता स्वामी ! ' ' तुम शक्ति के उपासक हो कापालिक ; क्योंकि तांत्रिक साधना का अर्थ ही है शक्ति की साधना शक्ति स्वयं में निष्पक्ष और निरपेक्ष होती है टंका । शक्ति स्वयं में न शुभ है , न अशुभ परन्तु , शक्ति न किसी का कल्याण करती है न अकल्याण । अग्नि से प्रकाश भी हो सकता है और आग भी लग सकती है । परिणाम तो प्रयोग पर निर्भर है । यह शुद्ध अंतःकरण वालों को भी उपलब्ध हो सकती है और शुद्ध अंतःकरण वालों को भी और विडम्बना यह है कि शुद्ध अंतःकरण वाले साधकों को यह शीघ्र ही उपलब्ध हो जाती है । ' ' वह क्यों स्वामी ? ' विस्मित टंका ने जिज्ञासा की । ' क्योंकि शक्ति की आकांक्षा शुद्ध हृदय की आकांक्षा है । शुद्ध अंतःकरण वाले साधक - गण शक्ति की साधना शक्ति - अर्जन के लिए नहीं , अपितु शांति और आनंद की उपलब्धि के लिए करते हैं । शक्ति शुद्ध हृदय की वासना है और शुद्ध हृदय की कामना । शक्ति से शुद्धि और अशुद्धि का कोई सम्बन्ध नहीं है , क्योंकि इसकी उपलब्धि होती है साधना से । ' ' शक्ति का स्रोत क्या है स्वामी ? ' उत्सुक टंका ने पूछा । ' शक्ति का स्रोत मन है । जब